b'\n_START_ARTICLE_\nKappkoloniens riksv\xc3\xa5pen\n_START_PARAGRAPH_\nKappkoloniens riksv\xc3\xa5pen ble vist frem for f\xc3\xb8rste gang i mai 1875 under nedleggelsen av grunnsteinen p\xc3\xa5 parlamentshuset i Cape Town. Kappkolonien fikk egen regjering i 1872, og med den kom en stigende f\xc3\xb8lelse av at kolonien burde ha sitt eget riksv\xc3\xa5pen._NEWLINE_En advokat fra Cape Town med ivrig interesse for heraldikk, Charles Aken Fairbridge (1824\xe2\x80\x931893) ble spurt om \xc3\xa5 lage et riksv\xc3\xa5pen for kolonien._NEWLINE_Symbolikken i riksv\xc3\xa5penet er: L\xc3\xb8ven som er et s\xc3\xb8rafrikansk dyr og finnes ogs\xc3\xa5 i riksv\xc3\xa5pnene til de to kolonimaktene som styrte Kapp, Nederland og Storbritannia. Ringene ble tatt fra v\xc3\xa5penskjoldet til grunnleggeren av kolonien, Jan van Riebeeck. De tre skivene med liljene, (fleur-de-lis), representerer bidraget fra hugenotter til koloniens tidlige historie. Toppfiguren p\xc3\xa5 et flettet klede (vulst) tilsvarer et hjelmtegn og er den antikke symbolske kvinnefiguren Spes (latin:h\xc3\xa5p og engelsk: Lady of Good Hope). Hun holder sitt symbol ankeret og det er dermed ogs\xc3\xa5 en referanse til Kapps opprinnelse som en sikker havn og som \xc2\xabhavets kro\xc2\xbb. Skjoldholderne er gnuen og gemsboken som er to typiske s\xc3\xb8rafrikanske dyr. Skjoldet er p\xc3\xa5 et postament med et b\xc3\xa5nd som har mottoet \xc2\xabSpes Bona\xc2\xbb og det betyr rett og slett \xc2\xabGodt H\xc3\xa5p\xc2\xbb.'